Source: http://www.legex.ro/Protocol---2011-114649.aspx
Timestamp: 2020-07-12 06:52:04+00:00
Document Index: 29453712

Matched Legal Cases: ['Articolul 1', 'Articolul 21', 'Articolul 31', 'Articolul 4', 'Articolul 5', 'Articolul 61']

Protocol - 2011 aprobat de Hotărârea 787 2011
Protocol Nr.- din 24.03.2011
între Ministerul Administraţiei şi Internelor din România şi Ministerul Afacerilor Interne al Republicii Moldova în domeniul prevenirii şi combaterii traficului şi consumului ilicit de stupefiante, substanţe psihotrope şi precursori
ACT PUBLICAT ÎN MONITORUL OFICIAL NR. 601 din 25 august 2011
Ministerul Administraţiei şi Internelor din România şi Ministerul Afacerilor Interne al Republicii Moldova, denumite în continuare părţi,recunoscând că traficul ilicit de stupefiante şi substanţe psihotrope, denumite în continuare droguri, constituie o ameninţare serioasă pentru sănătatea şi bunăstarea persoanelor,având în vedere prevederile Convenţiei unice asupra stupefiantelor din 1961, întocmită la New York la 30 martie 1961, ale Protocolului privind modificarea Convenţiei unice asupra stupefiantelor din 1961, încheiat la Geneva la 25 martie 1972, ale Convenţiei asupra substanţelor psihotrope, întocmită la Viena la 21 februarie 1971, ale Convenţiei contra traficului ilicit de stupefiante şi substanţe psihotrope, întocmită la Viena la 20 decembrie 1988, precum şi ale Acordului de cooperare dintre guvernele statelor participante la Cooperarea Economică a Mării Negre în domeniul combaterii criminalităţii, în special a formelor ei organizate, semnat la Kerkyra la 2 octombrie 1998, şi ale Acordului dintre Guvernul României, Guvernul Republicii Moldova şi Cabinetul de Miniştri al Ucrainei privind colaborarea în lupta împotriva criminalităţii, semnat la Kiev la 6 iulie 1999,luând în considerare interesul reciproc în iniţierea şi aplicarea unor măsuri efective în scopul de a împiedica şi a combate traficul ilicit de droguri şi precursori,au convenit următoarele: Articolul 1În conformitate cu prevederile legislaţiilor naţionale ale statelor cărora le aparţin, părţile vor coopera în următoarele domenii: 1. măsuri de prevenire şi aplicare a legii în lupta împotriva traficului ilegal de droguri şi a deturnării şi utilizării ilicite a precursorilor; 2. măsuri de control al drogurilor şi precursorilor; 3. măsuri de reducere a cererii de droguri, inclusiv de tratament şi reabilitare; 4. schimb de informaţii privind legile şi reglementările existente referitoare la controlul drogurilor şi al precursorilor; 5. schimb de experienţă privind folosirea noilor metode şi mijloace ştiinţifice şi tehnologice pentru cercetarea criminologică şi criminalistică în domeniul investigării, descoperirii şi controlului drogurilor şi precursorilor acestora; 6. schimb de date şi informaţii cu privire la metodele utilizate de către făptuitori pentru transportul, disimularea şi distribuirea drogurilor, precum şi cu privire la măsurile legale, administrative şi de securitate luate în interiorul ţării şi la frontierele naţionale pentru a preveni traficul de droguri; 7. schimb de date şi informaţii cu privire la noile tipuri de droguri utilizate în scop legal, precum şi la noile metode de cercetare folosite în analiza şi identificarea drogurilor; 8. schimb de informaţii şi de experienţă în domeniile prevenirii consumului ilicit, asistenţei, reinserţiei sociale a consumatorilor de droguri şi altor activităţi care permit controlul utilizării ilicite a drogurilor; 9. schimb de experienţă privind activitatea serviciilor de prevenire a consumului ilicit de droguri şi de consiliere a consumatorilor sau a persoanelor pretabile la consum ilicit; 10. schimb de publicaţii ştiinţifice privind lupta împotriva traficului ilicit de droguri şi de consiliere a consumatorilor sau a persoanelor pretabile la consumul de droguri; 11. schimb de experienţă în domeniul prevenirii consumului ilicit de droguri, al dezintoxicării şi al reabilitării persoanelor farmacodependente; 12. schimb de date şi informaţii asupra modalităţilor de monitorizare şi control al operaţiilor cu precursori care pot fi utilizaţi la fabricarea ilicită a drogurilor; 13. schimb de date statistice privind evoluţia fenomenului drogurilor în statele părţilor, în conformitate cu modelele statistice agreate de organismele internaţionale - Organizaţia Internaţională de Poliţie Criminală - INTERPOL, Oficiul ONU pentru Droguri şi Criminalitate - UNODC, Organizaţia Mondială a Vămilor - WCO, Oficiul European de Poliţie - EUROPOL, Centrul european pentru monitorizarea drogurilor şi dependenţei de droguri - EMCDA. Articolul 21. Ministerul Administraţiei şi Internelor din România desemnează Direcţia de Combatere a Criminalităţii Organizate şi Serviciul Agenţia Naţională Antidrog din cadrul Inspectoratului General al Poliţiei Române să acţioneze ca agenţii de aplicare în scopurile acestui protocol de cooperare. Ministerul Afacerilor Interne al Republicii Moldova desemnează Direcţia antidrog din cadrul Departamentului Poliţie să acţioneze ca agenţie de aplicare în scopurile acestui protocol de cooperare. 2. Reprezentanţii agenţiilor de aplicare se vor întâlni anual, alternativ în cele două ţări, pentru discuţii referitoare la problematica drogurilor. În caz de urgenţă, se pot organiza şi alte întâlniri, ale căror dată şi loc vor fi discutate şi convenite de către părţi. 3. Schimbul de informaţii între părţi se va desfăşura într-o manieră strict profesională şi confidenţială. Informaţia schimbată nu poate fi dată publicităţii sau distribuită unei terţe părţi fără aprobarea părţii care a furnizat-o, inclusiv după încetarea efectelor prezentului protocol. Articolul 31. Părţile vor suporta cheltuielile legate de realizarea activităţilor prevăzute în prezentul protocol pe teritoriul statelor lor. 2. Cheltuielile de transport internaţional pentru delegaţiile care efectuează vizite de lucru vor fi suportate de către partea trimiţătoare, în conformitate cu legislaţia naţională în vigoare. 3. Agenţia de aplicare a părţii care primeşte va suporta cheltuielile de transport, cazare şi masă pentru delegaţie pe întreaga perioadă a vizitei de lucru în ţara-gazdă, în conformitate cu legislaţia naţională în vigoare, dacă nu se convine altfel printrun acord scris. Articolul 4Prezentul protocol poate fi modificat sau completat cu acordul ambelor părţi. Modificările sau completările intră în vigoare conform prevederilor art. 6 alin. 1. Articolul 5Orice diferend rezultat în timpul procesului de aplicare a acestui protocol va fi rezolvat pe cale amiabilă, prin negocieri între părţi. Articolul 61. Prezentul protocol se încheie pe o perioadă nedeterminată şi intră în vigoare la data primirii ultimei notificări prin care părţile se informează reciproc asupra îndeplinirii procedurilor interne legale necesare pentru intrarea în vigoare a acestuia. 2. Oricare dintre părţi poate denunţa în orice moment prezentul protocol, printr-o notificare scrisă adresată celeilalte părţi. Denunţarea produce efecte după 3 luni de la data primirii notificării. Semnat la Bucureşti la 24 martie 2011, în două exemplare originale. Pentru Ministerul Administraţiei şi Internelor din România, Constantin-Traian Igaş, ministrul administraţiei şi internelor Pentru Ministerul Afacerilor Interne al Republicii Moldova, Alexei Roibu, ministrul afacerilor interne
Hotărârea 787 2011